“บล.เออีซี”ชี้ SET วันนี้แกว่งลงต่อ ชู  6 หุ้นเด่นเน้น Defensive-Domestic Play น่าเก็บ!
“บล.เออีซี”ชี้ SET วันนี้แกว่งลงต่อ ชู  6 หุ้นเด่นเน้น Defensive-Domestic Play น่าเก็บ!
17 ม.ค. 2562

บล.เออีซี ประเมินดัชนีวันนี้ (17ม.ค.62) วันนี้มองดัชนี SET แกว่งลงต่อ มีแรงกดดันจากแนวโน้มเศรษฐกิจโตชะลอตัวเมื่อเทียบกับปีก่อนหน้า โดยวานนี้มีรายงานจาก World Bank ที่ปรับลดคาดการณ์การเติบโตของเศรษฐกิจไทยราว 0.1% มองแนวรับ 1,560 จุด และแนวต้าน 1,580 จุด
 
Investment Strategy
สัปดาห์นี้เริ่มกลับมุมมองจากเดิมที่คาดว่า SET Index จะสามารถยืนในแดนบวก เปลี่ยนเป็นมีโอกาสลงต่อจากความกังวลแนวโน้มเศรษฐกิจที่ชะลอตัวลง จากปัจจัยกดดันการคาดการณ์ส่งออกที่จะโตลดลงเมื่อเทียบกับปีก่อนหน้า เพราะ Trade War กดดันการค้าระหว่างประเทศลดลง เช่นเดียวกับการท่องเที่ยวที่ต้องเผชิญกับเศรษฐกิจโลกที่ชะลอตัว มองแนวรับ SET Index 1,548 จุด (Trailing PE14.6x เป็นระดับต่ำสุดของปี 2561) ดังนั้นแนะนำชุดหุ้นทั้ง Defensive และ Domestic Play + 1 กลุ่มกองทุนที่คาดหวังเงินปันผลจากความสามารถในการสร้างกระแสเงินสดได้สม่ำเสมอดังนี้
กลุ่มนิคมและสาธารณูปโภค: อานิสงส์บวกทั้งราคาขายและยอดขายพื้นที่ในเขต EEC โตเด่นแนะนำ AMATA (ปัจจุบันมีพื้นที่รอการขาย 2,777 ไร่ และพื้นที่รอการพัฒนาอีกราว8,172 ไร่), WHA (ปี 62 ตั้งเป้าขายที่ดินในนิคมไม่ต่ำกว่า1,000 ไร่พร้อมคาดได้รับลูกค้าคลังสินค้าเพิ่มขึ้นอีกกว่า1 แสน ตรม.), EASTW ปี 62 คาดเห็นการฟื้นตัวของกำไรสอดคล้องไปกับการขยายตัวของนิคมอุตสาหกรรมในเขต EEC ซึ่งทำให้ความต้องการใช้ น้ำดิบในบริเวณดังกล่าวเพิ่มสูงขึ้นนอกจากนี้ในระยะยาวบริษัทยังมุ่งเพิ่มสัดส่วนจำหน่ายน้ำควบคุมคุณภาพ (มาร์จิ้นสูง) มากขึ้นโดยเซ็นสัญญาให้บริการแก่ GULF (รับรู้รายได้ปี63) และ AMATA (รับรู้รายได้ปี 64)
กลุ่มโรงไฟฟ้า: ลักษณะธุรกิจที่มีความสามารถสร้างกระแสเงินสดได้อย่างสม่ำเสมอ และเราเลือกหุ้นโรงไฟฟ้าที่ยังคงมีการเติบโตต่อเนื่องได้อีก 4-5 ปีข้างหน้า ได้แก่ BGRIM ปี 62 มีแผน COD โรงไฟฟ้าเพิ่มอีก 682MW ทำให้มีกำลังผลิตรวม 2.77 GW ณสิ้นปี 62 และมีเป้าหมายระยะยาวในปี 65 ที่ 3.13GW, BPP ปี 62 มีแผน COD โรงไฟฟ้าเพิ่มอีก 312MW ทำให้มีกำลังผลิตรวม2.48GW ณสิ้นปี 62 และมีเป้าหมายระยะยาวในปี 68 ที่ 4.3GW, GUNKUL ปี 62 มีแผน COD โรงไฟฟ้าโซลาร์อีก 105MW ทำให้มีกำลังผลิตรวม 401MW ณ สิ้นปี 62 และมีเป้าหมายระยะยาวในปี 65 ที่ 543MW.
กองทุนที่มีความสามารถในการสร้างกระแสเงินสดได้สม่ำเสมอ: ได้แก่ TFFIF (ประมาณการเงินที่สามารถปันส่วนแบ่งให้แก่ผู้ถือหน่วยลงทุนสำหรับปี 61/62 ราว 0.475 บาท/หน่วย+ความเสี่ยง 7/8)(ที่มา:Filing), POPF (อัตราเงินปันผลในอดีตที่ 7.55%+ความเสี่ยง 6/8) QHPF (อัตราเงินปันผลในอดีตที่ 6.51%+ความเสี่ยง 6/8), BTSGIF (อัตราเงินปันผลในอดีตที่  6.82%+ความเสี่ยง 7/8), CPNCG (อัตราเงินปันผลในอดีตที่ 6.27%+ความเสี่ยง 7/8), CPTGF (อัตราเงินปันผลในอดีตที่  6.03%+ความเสี่ยง 6/8)
Alert!!! เฝ้าระวังหุ้น SET100 ที่ไม่เหลือ Upside จาก Consensus ได้แก่ TOA ([email protected]) และ GULF ([email protected])